A peninsula entera fue gubernata por l'Imperio Corián dica que fue anexionata por Chapón dimpués d'a guerra ruso-chaponesa en 1905. En rematar a Segunda Guerra Mundial, en l'anyo 1945, fue dividita en dos zonas d'ocupación, una sovietica y una atra estausunidense. Coreya d'o Norte refusó fer parti d'as eleccions que se celebroron en 1948 en o sud baixo a supervisión d'as Nacions Unidas, lo que fació que se creyasen dos gubiernos diferents en cadaguna d'as dos zonas d'ocupación. As dos, Coreya d'o Norte y d'o Sud, reclamoron a soberanía sobre tota a peninsula, lo que fació que esclatase a Guerra de Coreya en 1950. L'armisticio de 1953 remató con a luita; manimenos, os dos países se troban encara oficialment en guerra l'un con l'atro, ya que nunca no s'ha sinyato un tractato de paz. Os dos estatos dentroron en as Nacions Unidas en l'anyo 1991.